Για το ατμοσφαιρικό παράθυρο, δείτε Οπτικό παράθυρο. Έλεγχος επιπεδότητας οπτικού παραθύρου από γυαλί επίπλευσης, επάνω σε οπτικό επίπεδο επιπεδότητας λ/10. Η επιπεδότητα του παραθύρου είναι 4–6 λ ανά ίντσα.
Στην οπτική, το **παράθυρο** συνιστά ένα οπτικό στοιχείο άνευ οπτικής ισχύος που είναι διαφανές σε κάποιο εύρος μηκών κύματος. Τα παράθυρα μπορεί να είναι επίπεδα ή καμπύλα. Χρησιμοποιούνται για να φράσσουν τη ροή του αέρα ή άλλων υγρών, ενώ επιτρέπουν στο φως να εισέλθει ή να εξέλθει από το οπτικό σύστημα.

Γενικά χαρακτηριστικά
---------------------

Εν γένει, το οπτικό παράθυρο είναι ένα υλικό που επιτρέπει στο φως να εισέλθει σε ένα οπτικό όργανο. Πρέπει να είναι διαφανές σε ένα συγκεκριμένο εύρος μηκών κύματος αλλά όχι απαραίτητα στο ορατό φως. Συχνά κατασκευάζεται από επίπεδο γυαλί επίπλευσης και, ενδεχομένως, είναι επίσης οπτικά επίπεδο, ανάλογα με τις απαιτήσεις οπτικής ανάλυσης. Ένα παράθυρο αυτού του είδους αποτελείται, συνήθως, από δύο παράλληλες επιφάνειες και, συχνά, φέρει αντιανακλαστική επίστρωση, ειδικά εάν είναι σχεδιασμένο για το ορατό φως. Το οπτικό παράθυρο μπορεί να είναι ενσωματωμένο σε ένα εξάρτημα, λ.χ. σε έναν θάλαμο κενού, ούτως ώστε να καθίσταται εφικτή η θέαση του εσωτερικού του μέσω οπτικών οργάνων.

Στη φασματοσκοπία
-----------------

Τα οπτικά παράθυρα που χρησιμοποιούνται στη φασματοσκοπία υπεριώδους και ορατής ακτινοβολίας είναι συνήθως κατασκευασμένα από γυαλί ή τετηγμένο χαλαζία. Στη φασματοσκοπία υπερύθρου, υπάρχει ένα ευρύ φάσμα υλικών που εκπέμπουν φως στο μακρινό υπέρυθρο και μπορούν να χρησιμοποιηθούν για την κατασκευή οπτικών παραθύρων, όπως το φθοριούχο βάριο (BaF2), το φθοριούχο ασβέστιο, το βρωμιούχο κάλιο, το χλωριούχο κάλιο, το χλωριούχο νάτριο, το γερμάνιο (Ge), ο σεληνιούχος ψευδάργυρος (ZnSe) και το ζαφείρι. Τα παράθυρα αυτά τοποθετούνται σε κυκλικές, ελλειπτικές ή ορθογώνιες διατάξεις.

Παραπομπές
----------

1. 1 2  Vukobratovich, Daniel· Yoder, Paul (2018). *Fundamentals of Optomechanics* (στα Αγγλικά). CRC Press. σελ. 63. ISBN 978-1-4987-7075-0.
2. ↑  Soares, Olivério D. D. (1987). *Optical Metrology: Coherent and Incoherent Optics for Metrology, Sensing and Control in Science, Industry and Biomedicine* (στα Αγγλικά). Springer Science & Business Media. σελ. 347. ISBN 978-94-009-3609-6.
3. ↑  Vukobratovich, Daniel· Yoder, Paul (2018). *Fundamentals of Optomechanics* (στα Αγγλικά). CRC Press. σελ. 240. ISBN 978-1-4987-7075-0.
4. ↑  Auciello, Orlando· Krauss, Alan R. (2001). *In Situ Real-Time Characterization of Thin Films* (στα Αγγλικά). John Wiley & Sons. σελ. 73. ISBN 978-0-471-24141-6.
5. ↑  Lindon, John C. (2016). *Encyclopedia of Spectroscopy and Spectrometry* (στα Αγγλικά). Academic Press. σελ. 572. ISBN 978-0-12-803225-1.
6. ↑  Aprile, Elena· Bolotnikov, Aleksey E. (2006). *Noble Gas Detectors* (στα Αγγλικά). John Wiley & Sons. σελ. 249. ISBN 978-3-527-40597-8.
7. ↑  Alvarez-Ordóñez, Avelino· Prieto, Miguel (2012). *Fourier Transform Infrared Spectroscopy in Food Microbiology* (στα Αγγλικά). Springer Science & Business Media. σελ. 8. ISBN 978-1-4614-3813-7.
8. ↑  Vukobratovich, Daniel· Yoder, Paul (2018). *Fundamentals of Optomechanics* (στα Αγγλικά). CRC Press. σελ. 64. ISBN 978-1-4987-7075-0.